G‘aznachilik majburiyatlari va obligatsiyalari shaklidagi davlat qimmatli qog‘ozlari muomalaga chiqarilmoqda

O‘zbekiston Respublikasi Vazirlar Mahkamasining “O‘zbekiston Respublikasining davlat g‘aznachilik majburiyatlari va obligatsiyalarini muomalaga chiqarishni tashkil etish chora-tadbirlari to‘g‘risidagi” qarori qabul qilindi.
Qarorga muvofiq, O‘zbekiston Respublikasi Moliya vazirligi va Markaziy bankning 2018 yilning dekabridan boshlab O‘zbekiston Respublikasining davlat g‘aznachilik majburiyatlari va obligatsiyalari (davlat qimmatli qog‘ozlari — DQQ) ni muomalaga chiqarishni amalga oshirish to‘g‘risidagi taklifi ma'qullanmoqda.
Qarorda belgilanishicha:
Qaror bilan shuningdek O‘zbekiston Respublikasining davlat qimmatli qog‘ozlarini chiqarilishlarining joylashtirilishi, muomalada bo‘lishi va so‘ndirilishi tartibi to‘g‘risidagi nizom tasdiqlanmoqda.
Jumladan, nizomga ko‘ra DQQ O‘zbekiston Respublikasi g‘aznachilik majburiyatlari shaklida chiqariladigan qisqa muddatli (1 yilgacha muddatga), shuningdek, O‘zbekiston Respublikasi obligatsiyalari shaklida chiqariladigan o‘rta muddatli (1 yildan 5 yilgacha muddatga) va uzoq muddatli (5 yildan ortiq muddatgacha) bo‘lib, tijorat banklari hamda O‘zbekiston Respublikasi rezidentlari bo‘lgan yuridik shaxslar o‘rtasida joylashtirilishi belgilanmoqda.
DQQning nominal qiymati O‘zbekiston Respublikasi milliy valyutasida ifodalanadi va 1.000.000 (bir million) so‘mni tashkil etadi.
Nizomda shuningdek DQQni muomalaga chiqarish va joylashtirish, ikkilamchi bozorda DQQning muomalada bo‘lish, DQQ bilan bilan bitimlar bo‘yicha po‘l o‘tkazmalarini va hisob-kitoblarni amalga oshirish va boshqa tartiblar belgilab berilgan.